**EDUNVALVONTAVALTUUTUS**

**VALTUUTTAJA Etunimi** toiset nimet **Sukunimi**

 Henkilötunnus: 112233-4567

 Ammatti:

Kotikatu 1A2

33333 Tampere

**VALTUUTETTU Pekka Valtuutettu**

 Henkilötunnus: 113322-9876

 Ammatti:

Kotikatu 2A1

33332 Tampere

**VALTUUTUS** Valtuutan Pekka Valtuutetun edustamaan minua:

1) omaisuuttani koskevissa ja muissa taloudellisissa asioissani

sekä

2) sellaisissa henkilöäni koskevissa asioissa, joiden merkitystä en kykene ymmärtämään sillä hetkellä, jolloin valtuutusta on käytettävä.

Lisäksi seuraavilla henkilöillä on oikeus saada valtuutetun lisäksi minua koskevia salassapidettäviä tietoja, esimerkiksi terveyteeni ja sairaanhoitooni liittyen sekä valtuutetun vuosittainen selvitys raha-asioiden hoidosta.

Nimi:

Nimi:

Olen laatinut hoitotahdon.

Määrään valtuutuksen tulemaan voimaan siinä tapauksessa, että tulen sairauden, henkisen toiminnan häiriintymisen, heikentyneen terveydentilan tai muun vastaavan syyn vuoksi kykenemättömäksi huolehtimaan asioistani.

Tampereella xx. päivänä mmmkuuta 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etunimi Sukunimi

Valtuuttaja

Ammatti, Kotipaikka

**TODISTUSLAUSUMA**

Samanaikaisesti läsnä olleina esteettöminä todistajina vakuutamme, että Etunimi Sukunimi, jonka henkilöllisyyden olemme tarkistaneet, on omakätisesti allekirjoittanut tämän edunvalvontavaltakirjan. Toteamme, että Etunimi Sukunimi on tehnyt valtakirjan vapaasta tahdostaan ja että hän on kyennyt ymmärtämään sen merkityksen.

Tampereella xx. päivänä mmmkuuta 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etunimi Sukunimi Etunimi Sukunimi

Ammatti, Kotipaikka Ammatti, Kotipaikka

Syntymäaika: Syntymäaika:

Pihakatu 1B2 Pihakatu 1 B2

33311 Tampere 33311 Tampere

**Lue tämä info edunvalvontavaltuutuksesta ennen asiakirjan laatimista**

Tämä ohje koskee edunvalvontavaltakirjan eli edunvalvontavaltuutuksen laatimista.

Edunvalvontavaltuutus on hyvä keino varautua tulevaisuuteen. Se on valtakirja, jolla kuka tahansa voi valtuuttaa haluamansa henkilön huolehtimaan asioistaan sen varalta, että henkilö tulee myöhemmin kykenemättömäksi hoitamaan asioitaan. Valtakirjassa määritellään asiat, jotka valtuutus kattaa. Pätevän valtakirjan tekeminen edellyttää, että tekijä ymmärtää riittävällä tavalla sen merkityksen ja sisällön. Tämä voi olla mahdollista vielä muistisairauden varhaisessa vaiheessa. Edunvalvojan on pyrittävä hyvään yhteistyöhön päämiehensä kanssa.

Edunvalvojan tehtäviin kuuluu tavallisesti päämiehen (valtuuttajan) omaisuuden hoitaminen. Edunvalvojan on huolehdittava päämiehensä omaisuudesta sillä tavoin, että omaisuus ja sen tuotto voidaan käyttää päämiehen hyödyksi ja tämän henkilökohtaisiin tarpeisiin. Edunvalvojan on muun muassa pidettävä huolta siitä, että päämies saa varoistaan riittävästi rahaa henkilökohtaisiin menoihinsa. Yleensä edunvalvoja ei saa myydä sellaista omaisuutta, jolla on päämiehelle erityistä arvoa tai jota päämies tarvitsee edunvalvonnan aikana tai myöhemmin. Edunvalvojan, joka hoitaa päämiehensä omaisuutta, on pidettävä kirjaa päämiehen varoista ja veloista. Tehtävänsä alussa edunvalvojan on annettava maistraatille luettelo päämiehensä varoista ja veloista (omaisuusluettelo). Edunvalvojan on säännönmukaisesti, yleensä vuosittain, annettava maistraatille vuositili.

Edunvalvojan on huolehdittava myös siitä, että päämies saa sopivan hoidon, huolenpidon ja kuntoutuksen.

Edunvalvontavaltuutusta säilytetään niin kauan, kunnes tarve sen vahvistamiselle ilmenee. Tehty edunvalvontavaltuutus on suositeltavaa antaa valtuutetulle säilytettäväksi.

Jos valtakirjan laatija tulee kykenemättömäksi hoitamaan asioitaan, valtuutettu pyytää maistraattia vahvistamaan valtakirjan, liitteeksi tarvitaan lääkärinlausunto. Valtuutus tulee voimaan, kun maistraatti sen vahvistaa.

Mikäli sinua epäilyttää valmiin mallin käyttäminen tai haluat laatia edunvalvontavaltuutuksen yhdessä lakimiehen kanssa toimistossa tai etänä, apua löydät osoitteesta [www.visionlaw.fi](http://www.visionlaw.fi).